SET ปิดบวก 2 จุด แรงซื้อหุ้นรายตัว รับเศรษฐกิจไทยดี จับตาตัวเลข “จ้างงานสหรัฐ” พรุ่งนี้
SET ปิดบวก 2 จุด รับแรงซื้อหุ้นรายตัว รับเศรษฐกิจไทยดีขึ้น ขณะที่แนวโน้มพรุ่งนี้คาดตลาดแกว่งไซด์เวย์ แนะติดตามตัวเลขการจ้างงานนอกภาคการเกษตรของสหรัฐในคืนพรุ่งนี้ ให้แนวต้าน 1,625-1,630 จุด แนวรับ 1,600-1,610 จุด

SET ปิดบวก 2 จุด รับแรงซื้อหุ้นรายตัว รับเศรษฐกิจไทยดีขึ้น ขณะที่แนวโน้มพรุ่งนี้คาดตลาดแกว่งไซด์เวย์ แนะติดตามตัวเลขการจ้างงานนอกภาคการเกษตรของสหรัฐในคืนพรุ่งนี้ ให้แนวต้าน 1,625-1,630 จุด แนวรับ 1,600-1,610 จุด
9 มี.ค. 2566

นายชัยพร น้อมพิทักษ์เจริญ กรรมการผู้จัดการ สายงานค้าหลักทรัพย์ บล.บัวหลวง กล่าวว่า ตลาดหุ้นไทยวันนี้ดัชนีรีบาวด์กลับขึ้นมาได้เล็กน้อย จากแรงซื้อหุ้นใหญ่ที่ได้รับประโยชน์จากการเติบโตของเศรษฐกิจไทย เนื่องจากดัชนีความเชื่อมั่นผู้บริโภคเดือนก.พ. 66 เพิ่มขึ้นมาอย่างต่อเนื่อง ช่วยหนุนดัชนีสามารถรีบาวด์กลับมาในระยะสั้น
ขณะเดียวกันยังมีแรงซื้อกลับหุ้น DELTA ดันราคาขึ้นมาเกือบ 1,000 บาทต่อหุ้นอีกครั้ง เป็นอีกแรงที่ช่วยหนุนดัชนี แต่ยังมีแรงขายกลุ่มพลังงานกดดันหลังราคาน้ำมันย่อตัวลงมา กดดันให้การปรับตัวขึ้นดัชนีทำได้เพียงเล็กน้อย ส่วนตลาดหุ้นอื่นในภูมิภาคเอเชียในวันนี้เคลื่อนไหวทั้งบวกและลบสลับกัน
สำหรับแนวโน้มพรุ่งนี้คาดตลาดจะแกว่งไซด์เวย์ หลังจากรับรู้ข่าวต่างๆ ไปมากแล้ว แนะติดตามการประกาศตัวเลขการจ้างงานนอกภาคการเกษตรของสหรัฐในคืนพรุ่งนี้ ให้แนวต้าน 1,625-1,630 จุด ส่วนแนวรับ 1,600-1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
CPALL มูลค่าการซื้อขาย 2,187.87 ล้านบาท ปิดที่ 63.00 บาท เพิ่มขึ้น 0.50 บาท
DELTA มูลค่าการซื้อขาย 2,173.51 ล้านบาท ปิดที่ 994.00 บาท เพิ่มขึ้น 4.00 บาท
PTTEP มูลค่าการซื้อขาย 2,111.72 ล้านบาท ปิดที่ 149.00 บาท ลดลง 2.00 บาท
KBANK มูลค่าการซื้อขาย 2,096.26 ล้านบาท ปิดที่ 137.50 บาท ราคาไม่เปลี่ยนแปลง
ADVANC มูลค่าการซื้อขาย 1,994.36 ล้านบาท ปิดที่ 207.00 บาท เพิ่มขึ้น 3.00 บาท